ИЗВЕШТАЈ

Јавна расправа о Нацрту Одлуке о буџету Града Врања за 2021. годину

Јавна расправа о буџету града Врања одржава се сваке године у циљу учешћа грађана у процесу креирања буџета. Јавна расправа о буџету за 2021. годину је ове године, због тренутне епидемиолошке ситуације, одржана на тај начин што су грађани могли да достављају предлоге, сугестије и коментаре у писаном облику на e-mail: analitikabudzeta@vranje.org.rs или поштом на адресу: Град Врање, Градска управа, Краља Милана број 1, 17500 Врање. Објављен је јавни позив на сајту Града Врања. Мишљење грађана је веома важно и значајно и пажљиво се разматрају сви њихови предлози. 
Одзив грађана је био добар, а ово су нека од питања која су постављена Одељењу за буџет и финансије:
· Да ли Град Врање при изради буџета врши родну анализу буџета и прилагођава приходе и расходе са циљем унапређења родне равноправности?
· Каква је ситуација са субвенцијама за пољопривредна газдинства?
· Које су мере активне политике запошљавања у 2021. години?
· Да ли ће бити реконструкција Косовске улице ?
Неки од предлога који су послали грађани су били:
· Повећати износ социјалних давања 
· Азил за псе
· Затворен базен
· Водоводна мрежа у Месној заједници ,,Нерадовац“
· Замена јавне расвете лед сијалицама на територији града
· Повећати износ средстава опредељених за вантелесну оплодњу
· Увођење видео надзора на главним градским  сабраћајницама.

Такође, учесници средњих школа у Врању су били заинтересовани за курс програмирања, за који ће и бити издвојена средства у Одлуци о буџету за 2021. годину а који ће се спроводити преко Канцеларије за младе у Врању. 
Одељење за буџет и финансије се захваљује заинтересованим грађанима на коментарима, мишљењима, примедбама и сугестијама.

